Seter Ireland

**Seter merah Ireland**, **seter Ireland**, atau **seter merah** ialah satu baka seter, *[[gundog]]*, dan anjing keluarga yang berasal dari Ireland. Istilah "seter Ireland" pada umumnya digunakan untuk merangkumi anjing yang dibiakbakakan untuk pertunjukan yang diiktiraf oleh American Kennel Club serta seter merah yang dibiakbakakan untuk padang yang diiktiraf oleh Buku Pembaka Anjing Padang. Baka ini terkenal kerana mempunyai perangai ramah dan lemah lembut.

## Perihal

### Penampilan

Lapis bulunya sederhana panjang, bak sutera, dan berwarna merah atau perang berangan. Ia memerlukan pemberusan kerap untuk mengekalkan keadaannya dan memastikannya bebas daripada kusutan. Lapis bulu bawahnya lebat dalam cuaca musim sejuk dan lapis bulu atasnya halus. Lapis bulunya juga patut berjumbai di tempat seperti ekor, telinga, dada, tungkai, dan tubuh. Seter Ireland mempunyai ketinggian  dengan jantan yang seberat  dan betina yang seberat . Piawaian baka FCI untuk seter Ireland menetapkan agar jantan berdiri setinggi  dan betina setinggi . Seter Ireland ialah anjing berdada dalam dengan pinggang kecil. Jangka hayat seter Ireland cenderung berada pada sekitar 11 hingga 12 tahun.

### Perangai

Piawaian baka menyatakan bahawa baka ini patut "jelas bersikap penyayang".

Seter Ireland ialah baka giat dan memerlukan sesi berjalan panjang harian dan sedikit larian tanpa cawak di kawasan lapang luas.

Seter Ireland juga digunakan secara meluas sebagai anjing terapi di sekolah dan di hospital. Anjing terapi diizinkan di hospital dengan keizinan khas dan boleh melawat pesakit di tingkat yang ditetapkan. Di sekolah, anjing boleh digunakan untuk mewujudkan persekitaran menenangkan dan santai.

## Sejarah

Salah satu rujukan pertama kepada *setter*, atau *setting dog*, dalam kesusasteraan dapat ditemukan dalam *De Canibus Britannicis* karya Caius, yang diterbitkan pada tahun 1570, dengan versi semakan yang diterbitkan pada tahun 1576.

Andaian bahawa anjing yang diperihalkan teks itu menyerupai seter Ireland (atau mana-mana seter) seperti yang dikenali kini adalah tidak betul. Caius merujuk sejenis *setting spaniel*, kemungkinan besar kini pupus. Perihal kerja yang dilakukan oleh tonggak awal baka ini menyerupai tingkah laku kerja seter Ireland moden. Mengenai anjing awal ini, Caius terus menulis: "Sebahagian besar kulitnya berwarna putih, dan jika ia bertanda dengan sebarang tompok, tompok itu lazimnya merah, dan agak besar dengannya." Jika ini berlaku, ada kepastian untuk mengandaikan pewarnaan merah padu seter Ireland kini terhasil melalui amalan pembiakbakaan terpilih.

Rujukan lanjut kepada seter dalam kesusasteraan awal dapat ditemukan *[[The Country Farme]]* karya Richard Surflet dan Gervase Markham, yang diterbitkan pada tahun 1616. Mereka menulis: "Terdapat juga sejenis lagi *spannyel* darat lain yang dipanggil *setter*."

Ada kejelasan bahawa, menjelang awal abad ke-18, jenis anjing yang dikenali sebagai *setter* telah muncul dengan sendirinya. Terdapat juga kejelasan bahawa orang Ireland telah mula aktif membiakbakakan jenis mereka sendiri. Sebagai contoh, keluarga de Freyne dari French Park mula menyimpan rekod pembaka terperinci pada tahun 1793. Ningrat tanah terkemuka lain Ireland yang juga diketahui pernah membiakbakakan susur galur seter pada masa sama termasuk Lord Clancarty, Lord Dillon, dan Marquis of Waterford.

Ada perhatian seawal tahun 1845 bahawa seter di Ireland kebanyakannya sama ada merah, atau, menurut Youatt, "...sangat merah, atau merah dan putih, atau berwarna lemon, atau putih bertompok perang berangan." Jelas sekali, keutamaan untuk anjing berwarna merah padu memberikan kesan terhadap penampilan seter tipikal baka Ireland.

Piawaian baka untuk seter Ireland moden pertama kali dirangka oleh Irish Red Setter Club di Dublin dan diluluskan pada 29 Mac 1886. Piawaian ini terdiri daripada skala 100 mata, dengan bilangan mata yang diberikan untuk setiap sifat fizikal anjing itu. Sistem mata kemudian digugurkan; walau bagaimanapun, selain sesetengah perubahan kecil, piawaian ini sebahagian besarnya kekal tidak berubah kini di kebanyakan negara dengan pengiktirafan formal bagi baka ini.


Irish Setter circa 1881.jpg|Seter Ireland, tahun 1881
Uchermann-karl-christian-1855-irish-setter-with-a-duck.jpg|Seter Ireland dengan seekor itik, tahun 1855
1879 IrishSetter Don HBokelmann.jpg|Seter Ireland pada tahun 1879
Irish Setter from 1915.JPG|Seter Ireland sekitar tahun 1915


## Kegunaan

Seter Ireland dibiakbakakan untuk perburuan, khususnya untuk menetapkan atau mengesan dan menuding burung buruan tanah tinggi. Ia merupakan seorang pemburu yang tidak mengenal penat lelah dan melangkau jauh dan sangat sesuai untuk padang dan rupa bumi mur basah atau kering. Dengan menggunakan deria bau cemerlangnya untuk mengesan tanda (atau burung), seter Ireland kemudian menahan kedudukan penudingan, dengan menunjukkan arah kedudukan burung tersembunyi.

Seter Ireland dibawa ke Amerika Syarikat pada awal abad ke-19.

Pada tahun 1874, American Field menyusun Buku Pembaka Anjing Padang dan daftar anjing di Amerika Syarikat dilahirkan. Buku Pembaka Anjing Padang ini ialah daftar baka tulen tertua di Amerika Syarikat. Pada masa itu, anjing boleh didaftarkan walaupun dibiakbakakan daripada bapa dan ibu daripada baka berlainan. Pada sekitar masa ini, seter Llewellin dibiakbakakan dengan menggunakan susur galur daripada pembiakbakaan Lavarack bagi seter Inggeris dan, antara baka lain, susur galur daripada seter Ireland asli. Pada sekitar masa sama, seter merah Ireland menjadi kegemaran dalam gelanggang pertunjukan anjing.

Tidak semua seter Ireland pada lewat abad ke-19 berwarna merah. American Kennel Club mendaftarkan seter Ireland dengan pelbagai warna. Frank Forester, seorang penulis sukan abad ke-19, memerihalkan seter Ireland seperti yang berikut: "Titik-titik seter Ireland merupakan kerangka lebih bertulang, bersudut, dan berdawai, kepala lebih panjang, lapis bulu kurang bak sutera dan lebih lurus daripada yang pada seter Inggeris. Warnanya patut berwarna merah jingga pekat dan putih, tanda lazim ialah jalur putih di antara mata dan gelang putih di sekeliling leher, stoking putih, dan *tage* putih pada ekor."

*Seter* yang sepenuhnya merah, walau bagaimanapun, lebih diutamakan dalam gelanggang pertunjukan dan itulah arah yang dituju oleh baka ini. Pada antara tahun 1874 dengan tahun 1948, baka ini menghasilkan 760 ekor juara pertunjukan pengakuran, tetapi hanya lima ekor juara padang.

Pada tahun 1940-an, majalah *[[Field and Stream]]* menulis tentang fakta yang sudah cukup terkenal. Seter Ireland sedang lenyap dari padang dan penyilangan ke luar bakal diperlukan untuk menghidupkan baka ini semula sebagai anjing pekerja. *Sports Afield* turut mengulas dengan seruan serupa untuk penyilangan ke luar. Ned LaGrande dari Pennsylvania membelanjakan sedikit kekayaan untuk membeli contoh-contoh seter Ireland pekerja terakhir di Amerika dan mengimport anjing dari luar negara. Dengan berkat Buku Pembaka Anjing Padang, beliau memulakan penyilangan ke luar dengan juara padang seter Inggeris merah dan putih. National Red Setter Field Trial Club diwujudkan untuk menguji anjing dan untuk menggalakkan pembiakbakaan ke arah anjing yang bakal berjaya bertanding dengan seter putih. Maka, lahirlah seter merah moden dan kontroversi bermula.

Sebelum tahun 1975, wujud hubungan antara American Kennel Club dengan Buku Pembaka Anjing Padang yang mempunyai pendaftaran dengan salah sebuah badan yang melayakkan anjing untuk pendaftaran dengan badan lagi satu. Pada tahun 1975, Irish Setter Club of America membuat petisyen kepada American Kennel Club untuk menolak pendaftaran timbal balik, dan permintaan itu dilaksanakan. Terdapat dakwaan, daripada pengkritik langkah itu, bahawa tekanan dikenakan ke atas American Kennel Club oleh penggemar pertunjukan bangku yang tidak menghargai usaha penyilangan ke luar oleh National Red Setter Field Trial Club, serta sesetengah penguji padang daripada American Kennel Club selepas sederet kekalahan kepada seter merah Buku Pembaka Anjing Padang. Kenel-kenel seter Ireland pekerja kini menjuarapadangkan anjing yang mendakwa susur galur daripada Buku Pembaka Anjing Padang dan American Kennel Club.


22082009 HTC Melle.jpg|Seter Ireland dibiakbakakan untuk perburuan.
19032009 Fritz&Enya02.jpg|Seter Ireland
Irish setter (dog).jpg|Seter Ireland selepas berenang
Rod setter.jpg|Seter Ireland yang berlari di padang


### Seter merah pekerja
Seter merah moden adalah lebih kecil daripada sepupu baka bangkunya. Walaupun anjing pertunjukan kerap mencapai , seter merah pekerja pada umumnya seberat sekitar . Lapis bulunya kurang baka sutera dan jumbainya pada umumnya lebih pendek. Warnanya lebih cerah, dengan anjing pekerja yang terdapat dengan warna coklat kemerah-merahan dan perang kekuning-kuningan. Seter merah kerap mempunyai tompok putih pada muka dan dadanya seperti yang dipunyai oleh seter Ireland terdahulu. Telah ada usaha untuk menghidupkan semula kebolehan padang pada jenis sebenar Ireland oleh segelintir pembiak baka berdedikasi di California dan di tempat lain dengan sedikit kejayaan.

## Kesihatan
Sebuah kajian United Kingdom tahun 2024 mendapati jangka hayat sebanyak 12.9 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang.

Intoleransi gluten pada seter Ireland ialah gangguan genetik yang berlaku secara semula jadi yang merupakan hasil daripada lokus resesif autosom tunggal. Pada usia sekitar 6 bulan, seter Ireland dengan keadaan ini akan mengalami peningkatan kehadiran sel imun dan penurunan penyerapan di dalam usus kecil apabila diberi diet yang mengandungi gluten. Kesan-kesan ini membawa kepada kerosakan lanjut bagi usus kecil serta malnutrisi dan cirit-birit. Seter Ireland yang diberi diet bebas gluten telah ditunjukkan terkecuali daripada sebarang kesan yang berkaitan dengan intoleransi gluten.

Baka ini cenderung terhadap dermatitis atopi.

## Seter ketara
* King Timahoe (1968–1979), haiwan peliharaan milik Richard Nixon, hadiah hari jadi ke-56 daripada kakitangan beliau di Rumah Putih pada Januari 1969
* Plunkett, satu-satunya seter Ireland yang digambarkan dalam lukisan mitos oleh George Earl, iaitu *A Field Trial in the Eighties*
* Milford, dimiliki oleh Kaisar Aleksandr II dari Rusia

## Lihat juga
* Senarai baka anjing

## Catatan

## Rujukan

* 
* 
* 

## Bacaan lanjut

*